Yevropa Ittifoqi delegatsiyasi Ostonadagi Suriya bo‘yicha matbuot anjumanida ishtirok etadi. Bu haqda YeI diplomatiyasi rahbarining rasmiy vakili Nabila Massrali ma’lum qildi. "Men YeI Ostonadagi matbuot anjumanida qatnashishini tasdiqlayman. U yerda bizning delegatsiya yoki rasmiy vakilimiz albatta bo‘ladi", - dedi Massrali jurnalistlarga. Shu bilan bir qatorda, u Yevropa delegatsiyasiga kim boshchilik qilishiga oydinlik kiritmagan. Qozog‘iston poytaxtida Suriya qurollangan muxolifatining yagona delegatsiyasi va hukumat vakillari o‘rtasidagi muzokaralar 23 yanvar kuni bo‘lib o‘tadi. Muzokaralarga BMTning Suriya bo‘yicha maxsus vakili Staffan de Mistura va AQSh prezidenti lavozimiga kirishayotgan Donald Tramp ma’muriyati taklif etilgan.